I april ble det kjent at svensk politi skulle få støtte av norske og danske kollegaer under finaleuken i Malmö. Det var ventet besøkende og flere demonstrasjoner i uken 5.–12. mai. Som i 2016 la EBU ned forbud mot flagg fra ikke-deltakende land og nasjoner – inkludert det palestinske flagget. Det samme forbudet gjaldt bannere med politiske ytringer på arenaen. Flaggforbudet ble møtt av sterke reaksjoner.